Diari Oficial de la Generalitat Valenciana


Sumari del DOGV 9921, del 23-08-2024 (2024/8562)

EXTRACTE de la Resolució de 16 d'agost de 2024, per la qual es convoquen els premis per a la promoció de l'excel·lència acadèmica destinats a les persones que hagen conclòs, durant els cursos 2021-2022 i 2022-2023, estudis de grau en les universitats públiques integrants del Sistema Universitari Valencià, i estudis de grau en ensenyaments artístics en centres adscrits a l'Institut Superior d'Ensenyaments Artístics de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9921

Data del DOGV
:   23-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8562

CVE
:   YNJP-C-2554-5449

Data del document
:   16-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Extracte

Anàlisi jurídica

 Descriptors 

:   * universitat
    * distinció honorífica
    * títol d'estudis

BDNS (identif.): 780921.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/780921)>

*Primer. Objecte*

1. Els premis consistiran en una dotació econòmica assignada de conformitat amb el procediment previst en la base sexta de l'Orde de bases reguladores dels premis excel·lència, entre les persones que acrediten els millors expedients acadèmics d'entre les titulacions oficials de grau impartides per cadascuna de les universitats públiques, i en cadascuna de les titulacions impartides en cada centre, en les cinc modalitats d'ensenyaments artístics superiors: Art Dramàtic, Arts Plàstiques (ceràmica), Dansa, Disseny i Música.

2. Així mateix, s'expedirà un diploma acreditatiu de l'excel·lència acadèmica.

3. L'import del premi tindrà una quantia individualitzada de 3.000 euros.

*Segon. Persones beneficiàries*

Podran ser persones beneficiàries dels premis per a l'excel·lència acadèmica aquells estudiants compresos en els apartats següents:

a) L'estudiantat que haja finalitzat els seus estudis de grau en les universitats públiques de la Comunitat Valenciana i en els seus centres públics adscrits en el curs o cursos acadèmics establits en esta convocatòria.

b) L'estudiantat que haja finalitzat els seus estudis de grau en ensenyaments artístics superiors en els centres adscrits al ISEACV en el curs o cursos acadèmics establits en esta convocatòria.

*Tercer. Bases reguladores*

Orde 12/2022, de 24 d'agost, de la Conselleria d'Innovació, Universitats, Ciència i Societat Digital, per la qual s'establixen les bases reguladores per a la concessió dels premis d'excel·lència acadèmica d'estudis de grau. (DOGV 9421, de 06-09-2022).

El text complet d'esta orde es troba disponible en la següent adreça web:

<https://ceice.gva.es/es/web/universidad/premis-excel-lencia-academica>

*Quart. Finançament*

Estos premis es concediran amb càrrec als pressupostos de la Generalitat per a l'exercici 2024, per un import global màxim d'1.600.000 € (un milió sis-cents mil euros), aplicació pressupostària V84433642.422E00.4, línia S1630 «Premis Excel·lència alumnat ensenyaments universitaris i artístics superiors de grau».

*Quint. Termini de presentació de sol·licituds*

El termini de presentació de les propostes de beneficiaris, per part de les universitats públiques de la Comunitat Valenciana i el ISEACV, començarà a comptar des de l'endemà de la publicació de la convocatòria en el *Diari Oficial de la Generalitat Valenciana*  fins al 21 d'octubre de 2024.

La presentació de la documentació per part del ISEACV i cadascuna de les universitats, es realitzarà a través seu electrònica de la Generalitat, mitjançant el tràmit telemàtic denominat: «Premis per a la promoció de l'excel·lència acadèmica destinats a les persones que hagen conclòs, durant els cursos 2021-2022 i 2022-2023, estudis de grau en les universitats públiques integrants del Sistema Universitari Valencià, i estudis de grau en ensenyaments artístics en centres adscrits a l'Institut Superior d'Ensenyaments Artístics de la Comunitat Valenciana» a través del següent enllaç:

[https://www.gva.es/es/inicio/procedimientos?id\_proc=22564&version=amp](https://www.gva.es/es/inicio/procedimientos?id_proc=22795&version=amp ) ,

Així mateix, es podrà presentar esta documentació en qualsevol dels registres previstos en la llei vigent en matèria de procediment administratiu comú de les administracions públiques

  

València, 16 d'agost de 2024

José Antonio Rovira Jover

Conseller d'Educació, Cultura, Universitats i Ocupació